Карула (милли парк)

Ка́рула милли паркы (эст. Karula rahvuspark) — Эстониялағы милли парк, Вырумаа (Антсла һәм Мынисте улыҫтары), Һәм Валгамаа (Карула уыҫлусы) өйәҙҙәре биләмәләрендә урынлашҡан. Эстонияның биш милли паркының иң бәләкәйе — уның майҙаны 123 км². Милли парк Көньяҡ Эстонияға хас урман һәм күлдәргә бай убалы ландшафттарҙы һаҡлау һәм күрһәтеү, шулай уҡ урындағы мәҙәниәтте һаҡлау һәм күрһәтеү өсөн булдырылған. Был урындағы ерле халыҡ эстон теленең айырым диалектында һөйләшә. Тарихы Милли парк 1979 йылда тәүҙә ҡурсаулыҡ булараҡ булдырыла, ә 1993 йылда милли паркҡа әйләндерелә, Һәм әлеге ваҡытта Карула ҡалҡыулығының өстән бер өлөшөн биләй. Карула милли паркына килеүселәр өсөн үҙәк ошо райондағы иң ҙур күл буйында, Яхиярве янында урынлашҡан. Тәбиғәте Карула милли паркында тәбиғәт ярайһы уҡ күп төрлө. Пыхья-Карулала быуаттар дауамында кеше эшмәкәрлеге һөҙөмтәһендә үҙгәргән ландшафтар өҫтөнлөк итә. Утарҙар баҫыуҙар, сабынлыҡтар, сауҡалыҡтар һәм күлдәр менән сиратлаша. Халыҡтың төп өлөшө Пыхья-Карулала йәшәй. Лууна-Карула, киреһенсә, бәләкәй һаҙлыҡтар менән аралашҡан ҙур урман массивтарынан ғибәрәт. Карулала Көньяҡ-Көнсығыш Эстонияның иң ҙур урман массивы урынлашҡан, ул милли парк сиктәренән алыҫ һуҙылған. Парк майҙанының 70%-тан ашыуын урман ҡаплай. Боронғо заманда, материк боҙлоғо сигенгәндә, Карула убалары итәгендә бик күп күлдәр барлыҡҡа килгән — уларҙың 38-е парк биләмәһендә урынлашҡан. Бындағы күлдәрҙең иң ҙуры — Яхъярв (176 га), ә иң тәрәне — Савиярв (18 м). Иҫкәрмәләр